text: Vandets dag i Ribe
  22 marts 2010 kl. 14.19
  Vandets dag blev markeret i Ribe med opstilling af en drikkepost ved Skibbroen.
  Drikkeposten er fremstillet i granit af Forsberg Stenhuggeri i Ribe, og den er en gave til byen fra Esbjerg Forsyning.
  Vandets Dag eller Verdens Vanddag er en FN-temadag, der finder sted hvert år 22. marts for at sætte fokus på drikkevandet.
  Dagen blev først formelt foreslået i Agenda 21 fra FN's konference for miljø og udvikling i Rio de Janeiro i 1992 og derefter vedtaget på FN's generalforsamling samme år. Den er blevet afholdt siden 1993.
  